(GNS) ગાંધીનગર, ગુજરાતમાં આગામી સમયમાં યોજાનાર નગર પાલિકાઓની ચૂંટણીના પડઘમ હવે વાગી ગયા છે. દરેક જગ્યાએ ચૂંટણી વિકાસના મુદ્દે લડાઈ રહી છે. ત્યારે આનાથી વિપરીત સાબરકાંઠા જીલ્લાનાં ઇડરમાં ચૂંટણી ઈડરિયા ગઢને નામે લડાઈ રહી છે. ગુજરાતમાં આગામી ૧૭ તારીખના રોજ યોજાનાર નગર પાલિકાની ચૂંટણીનું કાઉન્ટ ડાઉન શરુ થઈ ગયું છે. ત્યારે સાબરકાઠા જીલ્લાના ઇડરમાં આ વખતે અજેય ગણાતા ઈડરિયા ગઢને ચૂંટણી મુદ્દો બનાવીને ચૂંટણી જીતવાના પ્રયાસો થઇ રહ્યા છે.